Suomen Senaatin päätös alkoholipitoisten aineiden takavarikoimisesta ja valmistamisesta sodan aiheuttamissa poikkeuksellisissa oloissa II
Suomen Suuriruhtinaanmaan Asetuskokoelma 2.11.1917/92.

Suomen Senaatin päätös

alkoholipitoisten aineiden takavarikoimisesta ja valmistamisesta

sodan aiheuttamissa poikkeuksellisissa oloissa.

Annettu Helsingissä 6 päivänä marraskuuta 1917.

__

 Eräänlaisen omaisuuden käytöstä sodan aiheuttamissa poikkeuksellisissa oloissa 2 päivänä kesäkuuta 1917 annetun lain nojalla on Suomen Senaatti, pysyttämällä edelleen voimassa 4 päivänä syyskuuta 1917 antamansa päätöksen alkoholipitoisten aineiden takavarikoimisesta ja valmistamisesta, päättänyt, että kaikki alkoholipitoisten aineiden varastot, lukuunottamatta apteekeissa löytyviä tahi yksinomaan omaa tarvetta varten tarkoitettuja varastoja, ovat edelleen takavarikossa sillä tavoin kuin Elintarvelain 9 ja 10 §:ssä säädetään.

Tämä päätös astuu voimaan heti.

Helsingissä 6 päivänä marraskuuta 1917.

Kamaritoimituskunnan Elintarveosaston v. t. Päällikkö,

Senaattori Kyösti Kallio.

Eljas Kahra.

</div>

Senaatin päätökset 1917
Alkoholi